Valdés

Valdés ye ún de los conceyos más grandes del Occidente asturianu. Tien una población de 12,421 habitantes y una densidá de población de 37,82 hab. per km². La so capital ye Ḷḷuarca y llenda colos conceyos de Navia, Villayón, Tinéu, Cuideiru y Salas.

 Xeografía 
Llenda al norte col mar Cantábricu, al este con Cuideiru y Salas, al oeste con Navia y Villayón y al sur con Tinéu y Salas. Ye un conceyu costeru con un gran númberu de sableres y cantiles, y xunto a ellos un paisaxe montañosu pal interior con grandes como'l de Paredes o Muñas y sierres montañoses como Las Palancas, Estoupo o Belén de la Montaña. El so puntu de mayor altor ye la Peña Cezures con 1.010 ms.n.m.

 Hidrografía 
Dientro la so rede hidrográfica, dos son los ríos más importantes, l'Esva y el ríu Negru, que desemboca na capital del conceyu. L'Esva entra nel conceyu pela parroquia de Paredes, traviesa'l conceyu de sur a norte percorriendo un total de 29 km, recibiendo'l nome de ríu Caneiru al entrar na vega del so mesmu nome. El ríu Negru porvien de la montaña na llende col conceyu de Villayón, percuerre un total de 19 km. hasta llegar a la capital, partiéndola en dos. Dambos ríos tuvieron siempre abondes truches, siendo l'Esva amás ún de los salmoneros d'Asturies.

 Historia 
Los primeros restos materiales nel conceyu Valdés atópense nel cabu de Busto y pertenecíen a cazadores-recolectores, fechaos va más de 300.000 años. Xunto a ellos atópense necrópolis tumulares en La Granda, San Pelayo, La Ronda, Piedrafita y Vil.luir y restos de la cultura castreña nel Cercu de los Mouros, Paredes y El Castiel.lu d'Otur.

Tamién hai restos d'industria romana d'estracción d'oru na cuenca del ríu Esva.

El Conceyu de Valdés afítase'n 1270 al traviés la carta fundacional de la Pola de Valdés por fueru d'Alfonsu X el Sabiu. De magar entós Ḷḷuarca convertiríase nel nucleu económicu, políticu y alministrativu del conceyu.

El desendolcu del conceu básase nel drechu a la esplotación maderera, la pesca o la circulación de bienes o la importación y comercialización de la sal (de magar 1338), que resultó nuna actividá artesana y mercantil intensa. El sector socio-económicu tien como fitu principal la ordenación de toles actividaes relacionaes col sector pesqueru cola constitución en 1486 de la Ordenanza del Nobilísimu Gremiu de Mareantes.

Asina, na Edá Media, l'actividá económica principal del conceyu ye la esplotación de bienes marítimos, que non solo alimentó a la so población sinón que dio llugar a una producción excedentaria que crearía un mercáu llocal y llevaría a la esportación a mercaos asturianos y estranxeros, sobremanera a tierres castellano-lleoneses.

 Llingua 
La fala del conceyu de Valdés encuadrase dientru del Asturianu occidental, concretamente dientru de la subvariedá nomada comu Asturianu occidental C, conocíu popularmente en Valdés comu "La falieḷḷa".
+F- (posición inicial)LlatínFala de ValdésAsturianu NormativuFACĔREFacerFacerFĔRRU(M)FierruFierru
+L- (posición inicial)LlatínFala de ValdésAsturianu NormativuLĀRE(M)Ḷḷar/CharLlarLŬPU(M)ḶḷobuLlobuLAURETU(M)Ḷḷaureiru/Ḷḷoureiru/ChourieiruLloréu
+N- (posición inicial)LlatínFala de ValdésAsturianu NormativuNAVITĀTE(M)NavidáNavidá
+Diptongación de Ŏ y ĔLlatínFala de ValdésAsturianu NormativuPŎRTA(M)PuertaPuertaŎCULU(M)Ueyu
GüoyuGüeyuTĔMPU(M)TiempuTiempuTĔRRA(M)TierraTierraCALĔNTE(M)CalienteCaliente
+Diptongos decrecientesLlatínFala de ValdésAsturianu NormativuCAUSA(M)CousaCosaFERRARĬU(M)FerreiruFerreruCALDĀRĬA(M)CalderaCalderaMĀTĔRĬA(M)MaderaMadera
+Palatalización de -CT- y -LT-LlatínFala de ValdésAsturianu NormativuFĂCTU(M)Feitu/FeḷḷuFechuNŎCTE(M)NueiteNuecheMŬLTU(M)MuituMunchuLACTE(M)Ḷḷeite/CheiteLleiteAUSCULTĀREEscuitarEscuchar
+Terminación -ATUMLlatínFala de ValdésAsturianu NormativuLATU(M)ḶḷauLlauDELICATU(M)DelgáuDelgáuPRATU(M)PrauPrau
+-ll-LlatínFala de ValdésAsturianu NormativuCASTĚLLU(M)CastieḷḷuCastielluVALLE(M)VaḷḷeValleMARTELLU(M)MartieḷḷuMartiellu
+-L- intervocálicaLlatínFala de ValdésAsturianu NormativuGĚLU(M)XeluXeluFILICTU(M)FuletuFelechu
+Grupos -C'L-, -T'L-, -G'L-LlatínFala de ValdésAsturianu NormativuNOVACŬLA(M)NavayaNavayaVETŬLU(M)VieyuVieyuTEGŬLA(M)TeaTeya
+Palatalización de PL-, CL-, FL-LlatínFala de ValdésAsturianu NormativuPLĀNU(M)ChanuLlanuCLĀVE(M)Ḷḷave/ChaveLlaveFLĂMMA(M)Ḷḷama/ChamaLlama
+RotacismuLlatínFala de ValdésAsturianu NormativuPLATU(M)PlatuPlatuCLAVU(M)ClavuClavuTABULA(M)TablaTablaECCLESIA(M)Ilesia
+-N- intervocálicaLlatínFala de ValdésAsturianu NormativuRĀNA(M)RanaRana
+Grupos -M'N- -N´N-LlatínFala de ValdésAsturianu NormativuSOMNU(M)SuenuSueñuDOMINE(M)DueñuANNU(M)AnuAñuCAPANNA(M)CabanaCabañaNINNU(M)NenuNeñuPINNA(M)PenaPeña
+Grupo -M'N-LlatínFala de ValdésAsturianu NormativuHŎM(I)NE(M)HomeHomeFĂM(I)NE(M)FameFameLŪM(I)NE(M)ḶḷumeLlume
+LambdacismoLlatínFala de ValdésAsturianu NormativuCUBITU(M)ColduNATICA(M)NalgaNalga
+Grupo -LY-LlatínFala de ValdésAsturianu NormativuMULĬERE(M)MuyerMuyer
+LlatínFala de ValdésAsturianu NormativuCAESU(M)QueisuQuesuBASIU(M)BesuCERESIA(M)Cereiza/ZreizaCereza

 Parroquies 

 Evolución demográfica 
Delles son les etapes nes que podemos estremar la evolución de la población nel conceyu de Valdés nel sieglu XX y principios del sieglu XXI. Desque a principios del sieglu XX, Valdés presenta una cifra de unos 26.000 habitantes, ésta mantúvose ensin cambeos hasta la década de los sesenta, fecha na cual esta tendencia rompióse de manera sópita, produciéndose nel siguiente censu un descensu de casi 6.000 persones, deriváu sobremanera d'una fuerte emigración. La década de los 70 y 80 déxanos una leve variación positiva nel fluxu poblacional, recuperándose un pocu la cifra, situación esta pasaxera, pos a partir d'esti momentu, la evolución vuelve tornase negativa, durando esta etapa hasta los nuesos díes na que tenemos una cifra de 

El fenómenu migratoriu siempres tuvo bien presente na vida de Valdés, siendo los destinos ultramarinos los escoyíos pola población nueva de Valdés nos empiezos del sieglu XX, destín que cambió a mediaos de sieglu, onde les árees centrales asturianes, españoles y europees llevaron munchos d'estos movimientos. Del mesmu xeitu, la población medra enforma en branu.

La demografía amuésanos un avieyamientu de la población, sobremanera nes zones del interior, que cunten con una población más reducida que nes zones costeres. Los llugares costeros con más población son Ḷḷuarca, Trevías, Almuña, Cadavéu y Barcia.

 Economía 
+Emplegaos nos diversos sectores económicos (añu 2009)Númberu de trabayadoresTantu por cientuTOTAL4.023100Agricultura, ganadería y pesca99524,73Industria3278,13Construcción42210,49Servicios2.27956,65* Datos tomaos del Anuariu Estadísticu d'Asturies 2009, SADEI

+Usos del suelu del conceyu (añu 2009)UsuSuperficie (km²)Tierres de llabrantíu18,47Praderíes76,48Terrenu forestal201,43Otros usos (industrial, residencial, tierra ermo...)57,14* Datos tomaos del Anuariu Estadísticu d'Asturies 2009, SADEI

+Carauterístiques del sector primariu (añu 2009)Ganaderíes de bovín721Cabeces de ganáu bovín18.071Cabeces de ganáu ovín1.089Cabeces de ganáu cabrín258Ganaderos con cuota llechera320Quilos de cuota llechera63.533.005Metros cúbicos de madera valtao 50.818* Datos tomaos del Anuariu Estadísticu d'Asturies 2009, SADEI

 Política 
Eleiciones municipales Partido 1979 1983 1987 1991 1995 1999 2003 2007 2011 2015 PSOE 2 9 9 10 9 8 7 11 7 8 FAC         5 3 CD / AP / PP 1 12 6 7 8 8 5 6 3 3 URAS      1 5 0coalición 1coalición 2coalición PAS    0 0 0  PCE / IU-BA / IU-Los Verdes 0 0 0 0 0 0 0 0 1 1 UCD / CDS 10 0 1 0      PDP   1        Independientes 8         Total 21 21 17 17 17 17 17 17 17 17

 Fiestes llocales 
En branu celébrase'l Festival Vaqueiru y de la Vaqueirada na Braña d'Aristebano, y l'últimu domingu de xunetu una boda vaqueira. Les fiestes más populares son la del Rosariu (15 d'agostu) y San Timoteo (22 d'agostu) en Ḷḷuarca o el de La Regalina en Cadavéu l'últimu domingu d'agostu.

 Personaxes ilustres 
Álvaro de Albornoz (*1879-†1954), políticu
Fernán Coronas (*1884-†1939), poeta y sacerdote
Severo Ochoa de Albornoz (*1905-†1993), bioquímicu, Premiu Nobel de Fisioloxía o Medicina en 1959.
Gil Parrondo y Rico (*1921- ), decorador cinematográficu
Margarita Salas Folgueras (*1938- ), científica

 Ver tamién 
Faru Bustu
Faru Ḷḷuarca

 Enllaces esternos 
  Páxina del Ayuntamientu 
  Federación Asturiana de Conceyos 
  Noticies de Ḷḷuarca en Internet

 Referencies 

Categoría:Valdés